Carl Friedrich Stürmer

Carl Friedrich Stürmer (16. september 1748 Berliin – 19. oktoober/31. oktoober 1806 Tallinn) oli Eesti vaimulik.

Ta õppis Saksamaal Jena ülikoolis pärast aastat 1765 (ei immatrikuleeritud). Tuli aastal 1766 Rapla lähedale Adilasse koduõpetajaks. Ordineeriti 9. märtsil/20. märtsil 1771 õpetajaks.

Ta oli aastatel 1771–1776 Nissi Maarja koguduse õpetaja. Aastatel 1776–1806 oli ta Harju-Madise koguduse õpetaja. Aastal 1796 sai ta Lääne-Harju praostkonna praostiks ja 15. jaanuaril/26. jaanuaril 1798 Eestimaa konsistooriumi assessoriksLiivi Aarma Põhja-Eesti vaimulike lühielulood 1525-1885 Tallinn 2007.

 Isiklikku 
Stürmer oli kaks korda abielus. Tema esimene abikaasa oli, Hageri koguduse pastori Karl Alstadiuse tütar Anna Charlotta (neiuna Alstadius, 1753–1788), sellest abielust sündinud poeg Carl Gustav Stürmer oli Harju-Madise koguduse vikaarõpetaja. Tema teise abikaasa Christiane Charlotte isa Carl Gustav Schultz (ja ka vanaisa) olid Lääne-Nigula Püha Nikolause koguduse õpetajad, abikaasa vend Carl Gustav Schultz ja vennapoeg August Konstantin Schultz olid Kullamaa Püha Johannese koguduse õpetajad.

 Viited 

Kategooria:Nissi Maarja koguduse vaimulikud
Kategooria:Harju-Madise koguduse vaimulikud
Kategooria:Lääne-Harju praostid
Kategooria:Eestimaa konsistooriumi vaimulikud assessorid
Kategooria:Sündinud 1748
Kategooria:Surnud 1806